| **Mykolas Jonas Henrikas Giedraitislenk. *Michał Jan Henryk Giedroyć*** |
| --- |
|  |
| Giedraičiai (giminė) |
| Hipokentauras |
| Hipokentauras |
|  |
| Gimė | 1929 m. sausio 25 d.Lobzovas, Baltarusija |
| Mirė | 2017 m. gruodžio 29 d. (88 metai)Oksfordas, Anglija |
| Tėvas | Tadas Giedraitis |
| Motina | Anna Dunin-Šostakovska |
| Sutuoktinis (-ė) | Rosemary Virginia Anna Cumpston |
| Vaikai | Michal Graham DowmontAnna Catherine Astrid LouiseMary Rose HelenMelanie Clare Sophie |

**Mykolas Jonas Henrikas Giedraitis** (lenk. *Michał Jan Henryk Giedroyć*; 1929 m. sausio 25 d. Lobzove prie Diarečyno, Slanimo apskr. – 2017 m. gruodžio 29 d. Oksforde, Anglijoje) – aeronautikos inžinierius, istorikas.

Giminė
------

Kilęs iš Lietuvos kunigaikščių Giedraičių giminės. Tėvas Tadas Giedraitis (1890 m. sausio 7 d. – 1941 m. birželio 26 d.), motina (susituokė 1919 m. rugsėjo 10 d. Vilniuje) – Anna Dunin-Šostakovska (1894 m. balandžio 29 d. – 1976 m. gegužės 2 d.), seserys Ana Marija Kazimiera (g. 1920 m.) ir Teresė Liudvika (1922 m. Vilnius – 1973 m. Solsberis, Rodezija). 1958 m. liepos 26 d. Londone vedė Rosemary Virginia Anna Cumpston, vaikai Michal Graham Dowmont Giedroyć (g. 1959 m.), Anna Catherine Astrid Louise Parham (g. 1960 m.), Mary Rose Helen Bowyer-Smyth (g. 1963 m.), Melanie Clare Sophie (g. 1968 m.).

Biografija
----------

1940 m. iš Baltarusijos buvo ištremtas į Vakarų Sibirą. 1942 m. su lenkų V. Anderso armija evakavosi į Iraną, iš ten persikėlė gyventi į Didžiąją Britaniją. 1951 m. Londono universitete baigė matematikos krypties aeronautiką.

1951–1965 m. dirbo Didžiosios Britanijos ir Tolimųjų Rytų aviacijos įmonėse, 1966–1977 m. – įvairių šalių vyriausybių konsultantas, padėjo diegti modernias technologijas. 1967–1989 m. kelių pramonės bendrovių direktorius Anglijoje, Vokietijoje ir Ispanijoje.

Istoriją studijuoti pradėjo 1966 m. savarankiškai. Nepriklausomas mokslininkas, nuo 1989 m. Oksfordo universiteto humanitarinių mokslų garbės magistras. Tyrinėjo Lietuvos Didžiosios kunigaikštystės viduriniųjų amžių, kunigaikščių Giedraičių giminės istoriją. Nuo 1993 m. finansavo ir koordinavo lėšų rinkimą projektams Lietuvoje – buvusiai Videniškių atgailos kanauninkų vienuolyno infulato rezidencijai, parapinei bažnyčiai restauruoti, Baltadvario piliavietės ir dvarvietės archeologiniams tyrimams. 1999 m. finansiškai parėmė Merkelio Giedraičio ir Mikalojaus Daukšos paminklo Varniuose statybą.

Oksforde mirusio Mykolo Jono Henriko Giedraičio pelenai su urna velionio paskutine valia 2018 m. birželio 2 d. buvo palaidota Videniškių bažnyčioje, Palaimintojo Mykolo Giedraičio koplyčioje, kunigaikščių Giedraičių giminės kriptoje.

Įvertinimas
-----------

* 1995 m. Gedimino 4 laipsnio ordinas

Šaltiniai
---------

1. ↑   Archyvuota kopija 2021-02-03 iš Wayback Machine projekto.
2. ↑  GIEDROYC (GUÉDROITZ) Genealogija Archyvuota kopija 2009-04-01 iš Wayback Machine projekto.
3. ↑  Aldona Prašmantaitė. *Mykolas Jonas Henrikas Giedraitis*. Visuotinė lietuvių enciklopedija, T. VI (Fau-Goris). – Vilnius: Mokslo ir enciklopedijų leidybos institutas, 2004. 642 psl.
4. ↑  Videniškiuose amžino poilsio atgulė 21 kartos kunigaikščio Mykolo Jono Henriko Giedraičio palaikai Archyvuota kopija 2021-04-15 iš Wayback Machine projekto.